[{"text_idx": "#000001", "text": "Cawsom amser gwych gyda 10 Cymrawd Cymru Fenis (Wales Venice 10 Fellows) ar gyfer eu preswyliad artist yng Ngwlad yr Haf, 10-12 Chwefror, 2023. Cychwynnodd dydd Gwener y daith gyda sgwrs a thaith gan Briony Brickell, Cyfarwyddwr Cyswllt Dysgu ar gyfer Ewrop Oriel Hauser & Wirth yn Bruton, cartref rhaglen fywiog o arddangosfeydd, digwyddiadau a gweithgareddau dysgu sy\u2019n cysylltu a\u0302\u2019r gymuned leol. Roedd y gerddi ar y safle, a ddyluniwyd gan Piet Oudolf, hefyd yn hyfryd."}, {"text_idx": "#000002", "text": "Am benwythnos o sgyrsiau, cawsom gwmni Benjamin Cook, sylfaenydd a chyfarwyddwr LUX, asiantaeth y DU i gefnogi a hyrwyddo artistiaid sy\u2019n gweithio gyda\u2019r ddelwedd symudol; Osei Bonsu, curadur ac awdur Prydeinig-Ghanaidd yn Llundain a Pharis, sydd ar hyn o bryd yn guradur Celf Ryngwladol yn Tate Modern; a Zasha Colah, Cyfarwyddwr Artistig Ar/ge Kunst yn yr Eidal, a drafododd ar y cyd ffyrdd rhyngwladol o weithio, sofraniaeth ddiwylliannol a phrosiectau sy\u2019n annog cydweithio."}, {"text_idx": "#000003", "text": "Ochr yn ochr a\u0302\u2019r rhaglen hon o weithgareddau, rhoddwyd amser a lle i artistiaid fyfyrio, cerdded ac ymchwilio, cyfrannu at eu datblygiad unigol a rhoi rhywbeth i gnoi cil drosto fel rhan o\u2019r rhaglen ddatblygiadol ehangach a gynhelir tan ddiwedd mis Mawrth."}, {"text_idx": "#000005", "text": "Please click images to enlarge"}]